**Beszámoló – Fizika szakterületi koordinátor
Ferdinandy Bence**

**2011. szeptember 17. – 2011. október 8.**

**Bevezető:**

Újkori hagyományainknak megfelelően először időrendi bontásban szerepelnek azon események, ahol részt vettem, majd a szöveges beszámoló a napi rutinon kívüli dolgokról. Persze még egy hónap sem telt el, ezért nem bővelkedünk az eseményekben.

**Időrendi bontás:**

**szeptember 19.** – Választmány

**szeptember 21.** – Kari Tanács

**szeptember 26. –** Választmány

**szeptember 30. –** Intézeti Tanács

**Szakterületi delegáltságokról szóló beszámoló:**

A tárgyidőszak összes választmányán, Kari Tanácsán és Fizikai Intézeti Tanácsán részt vettem, Lakatos Dóra és Jófejű Anikó szintén részt vettek a tárgyidőszak összes Intézeti Tanácsán. Az Alapítvány tudomásom szerint nem tartott kuratóriumi ülést, sem felügyelőbizottsági ülést.

**Szöveges beszámoló:**

**Alapítvány:** A legutóbbi Küldöttgyűlés óta megkaptam az Alapítvány SZMSZ-ét, pénzügyi szabályzatát, alapító okiratát (természetesen elektronikus másolatokat), illetve a tavalyi év még nem teljesen kész közhasznúsági beszámolóját, amiket egyelőre még tanulmányozok. A bíróságon még nem lettem hivatalosítva.

**Tisztújítás a Magyar Fizikushallgatók Egyesületében:** A szakterületen a legnagyobb fejlemények a Mafihe éves rendes közgyűlésén (szeptember 30. – október 2.) illetve a Mafihe ELTE Helyi Bizottságán tisztújítóján (szeptember 28.) történtek. Íme az új elnökségek, illetve az ELTE-s tisztségviselők:

Országos elnökség:

Elnök: Horváth Balázs (BME, elnok@mafihe.hu)
Titkár: Kátai András (BME, titkar@mafihe.hu)
Gazdasági felelős: Béni Kornél (ELTE, gazdasagi@mafihe.hu)
Programfelelős: Enyingi Vera Atala (ELTE, program@mafihe.hu)
Külkapcsolati felelős: Milánkovich Dorottya (ELTE, kulkapcs@mafihe.hu)
 külügyes kollégák kedvéért: foreign relations officer, foreign@mafihe.hu

ELTE-s országos tisztségviselők:

Nemzeti Bizottság delegált: Jófejű Anikó
az Ellenőrző Bizottság elnöke: Lakatos Dóra
Főszerkesztő: Tóth Zsolt (mafigyelo@mafihe.hu)
Rendszergazda: Radnai Tamás (rcg@mafihe.hu)
Honlap felelős: Sárádi András (honlap@mafihe.hu)

ELTE Helyi Bizottság (EHB) elnökség:

Elnök: Jófejű Anikó (ehb@mafihe.hu)
Titkár: Küszter Melinda (ehbtitkar@mafihe.hu)
Programfelelős: Béni Kornél (ehbprogram@mafihe.hu)
Honlapfelelős: Horváth Péter (ehbhonlap@mafihe.hu)
Pólófelelős: Haász Tamás (polo@mafihe.hu)
Általános elnökségi tagok: Szabó Erik, Horváth L. Bence, Perger Tina

**Fizika Oktatás az Alapoktól (FÓKA):** A matematika és a kémia szakterület mintájára elkezdődött a megszervezése egy korrepetálásnak, ami mind fizikus- mind nem-fizikushallgatók számára is szól. Már megvannak, hogy kik fogják a foglalkozásokat tartani, már csak az utolsó simításokat végzik rajta. Nemsokára fog kapni róla egy szélesebb körű tájékoztatást a HÖK is. Ennek az kigondolója, megvalósítója és koordinátora Béni Kornél.

**Programok:**

Volt egy ELTE-BME számháború a Váci-utcában és utána egy fiziqs buli szeptember 22-én.

Budapest

2011. október 9.